
Mahigpit na tanganan ang mga gintong aral sa armadong 
paglaban sa isla at kabigin ang laksang Mindoredo sa landas ng 
pambansa-demokratikong rebolusyon! 


Pahayag ng Partido Komunista ng Pilipinas-Mindoro 
Sa okasyon ng ika-54 anibersaryo ng BHB 
29 Marso 2023 


| kaaa natin ang mahigit limang dekadang magiting na pagsusulong ng armadong pakikibaka na 


puno ng rebolusyonaryong optimismo at kumpyansa sa lakas ng masa at sa katumpakan ng pambansa- 


demokratikong programa ng rebolusyon na may sosyalistang perspektiba sa tanglaw ng pamumuno ng 


Partido Komunista ng Pilipinas - MLM (PKP-MLM). 


Nagbibigay pugay tayo sa magigiting na Pulang 
kumander at mandirigma ng LDGC-NPA-Mindoro sa 
matatag na pagtataguyod sa pamumuno ng PKP-MLM, 
sa kanilang di matitinag na kagitingang ipinamalas sa 
pagharap sa pasistang kaaway, at sa walang hanggang 
pagpapakasakit para isulong at ipagtanggol ang makauring 
interes ng masang anakpawis laban sa pagsasamantala at 
pambubusabos ng imperyalismo, pyudalismo at burukratang 
kapitalismo. 


Gunitain at bigyan natin ng pinakamataas na parangal 
ang lahat ng mga bayaning martir na walang pag-iimbot na 
nag-alay ng kanilang buhay para sa dakilang simulain ng 
pambansang demokrasya at sosyalismo. 

Igawad natin ito kina Kasamang Misael “Ka Horik/ 
Jorah” Ongtangco, Roberto “Ka Owen" Halig at Irene “Ka 
Giselle” Carias. Sila ang pinakahuling martir ng rebolusyon 
sa isla ng Mindoro sa taong 2022. 

Inilalaan ng mga rebolusyonaryong Mindorefio ang 
namumukod-tanging parangal at pagpupugay kay Kasamang 


Jose Maria “Ka Joma” Sison na pumanaw ilang araw bago 
ang pagdiriwang ng ika 54 anibersaryo ng PKP-MLM. Gawing 
tanglaw at tularan natin ang kanilang dakilang buhay ng 
ulirang paglilingkod. 

Tumatambad sa atin ang mga kondisyon na 
nagpapatunay na higit na kailangan ng bansa ang NPA 
dahil ginagampanan nito ang natatanging papel na 
pangunahan ang armadong paglaban na naghahawan ng 
daan upang Makapangibabaw ang kapangyarihan ng masa 
ng sambayanan. 

Nakahapag sa atin ang pangangailangang lumaban 
saan Mang dako, anuman ang ating katayuan, anuman ang 
ating limitasyon at anuman ang ating kakayahan. 


Ibigay natin ang buong lakas, ang buong kakayahan 
upang epektibong malabanan ang ugat ng ating kalagayang 
kinasasadlakan ngayon. Pinakaepektibo ang armadong 
paglaban kapag lalakipan natin ito ng iba pang anyo ng 
paglaban na ligal, malaligal at iligal, hayag at lihim, sa antas 
pambansa at lokal at sa lahat ng pagkakataon. 

Ipukol natin ang pinamakamatitinding dagok sa 
ilehitimo, anti-mamamayan, pahirap, pasista at maka- 
dayuhang rehimeng US-Marcos -Durterte bilang naghaharing 
paksyon na kumakatawan sa interes ng mga panginoong 
maylupa-malaking burgesya komprador at pangunahing tuta 
ng mga imperyalistang kapangyarihang nakakubabaw sa 
bansa. Sila ang mga tagapagtanggol at tagapapagtaguyod 
ng kaayusang malakolonyal at malapyudal ng bansa at 
siyang dapat singilin sa sistematikong kaapihan at kahirapan 
ng sambayanan. 


Naghuhumiyaw ang kalagayan sa Mindoro upang 
matatag nating isulong ang armadong paglaban bilang 
pinakamataas na anyo ng pakikibakang maaaring ilunsad ng 
sambayanan. 

Binabayo ang isla ng samu't sari at patung-patong 
na mga problemang nagtutulak sa mga mamamayan 
na maghanap ng mga solusyon na labas at lampas sa 
mga reporma at patsi-patsing remedyong inihahapag ng 
naghaharing uri na nangungunyapit sa kapangyarihan at 
naghahangad na manatili ang kaayusan sa lipunang Pilipino. 

Bulok at bangkarote ang programa ng naghaharing 
uri. Ang kanilang programa ang dahilan kung bakit lumalala 
ang kalagayan ng sambayanan lalo na pag-upo ng ilehitimong 
rehimeng US-Marcos II sa estado poder. 

Mula't sapul ng kanyang panunungkulan, lalong 
dumapa ang ekonomya at kabuhayan ng mamamayan 
sa pagratsada ng rehimen ng mga neoliberal na pang- 
ekonomyang patakaran. 

Iniinda ng mamamayang Mindorefio ang bigwas ng 
neoliberal na patakaran ng inutil na rehimen kasabay na 
pinabayaan ang agrikultura na siyang gulugod ng ekonomiya 
sa isla. 

Nanganganib” ang kabuhayan ng magsasakang 
MindoreRo sa pagbaha ng imported na bigas, sibuyas, 
bawang, isda, karne at asin sa mga pamilihan. Resulta nito 
ang pagsadsad ng presyo ng produktong bukid ng mga 
magsasaka at mangingisdang Mindorefio. 


Tumitindi ang pagsasamantalang pyudal at malapyudal 
sa porma ng laganap na kawalan ng lupa, mataas na buwis, 
mababang pasahod, napakataas na interes sa pautang, 
atrasadong paraan ng pagsaka't pangisda, mataas na 
gastos sa produksyon, at kawalan ng suportang pasilidad at 
serbisyo sa produksyon. Tinatamaan ang buong lipunan ng 
walang patid na pagtaas ng presyo ng bilihin, at pagtaas ng 
kabuuang gastos sa mga batayang serbisyong panlipunan. 

Asahan ang higit na pagdausdos ng kabuhayan ng 
MindoreRong nasa sector ng agrikultura sa pagpasok ng 
reaksyunaryong gubyerno sa maka-imperyalistang Regional 
Comprehensive Economic Partnership (RCEP). Tiyak na 
isusulong ng RCEP ang mga tagibang na kasunduan alinsunod 
sa dikta ng neoliberal na patakaran ng imperyalistang US. 

Dagdag pa, sumasagipsip ang epekto ng bulok na 
programa't patakaran ng estado at ang kapabayaan sa 
ekonomiya ng isla na lumilikha ng papalaking hanay ng 
mga Mindorehong wala o kulang ang hanapbuhay. Ang 
mga magsasakang kapos ang kabuhayan at nawalan ng 
lupa ang nagpapalaki sa bilang ng manggagawa at mala- 
manggagawang walang tiyak” o kulang ang trabaho, 


ANI 


binabarat ang sahod, at masalimuot ang kalagayan sa 
paggawa. Nananatili ang bulok na serbisyong sosyal at 
palyadong tugon ng rehimen sa mga natural na kalamidad 
at dislokasyon mula sa kalamidad na likhang-tao. 


Sa unang kwarto pa lang ng taong 2023, nasadlak 
na ang kabuhayan ng mga Mindorefo sa pagragasa ng baha 
mula sa walang patid na pag-ulan na tumama sa mga bayan 
ng unang distrito ng Oriental Mindoro. 

Hindi pa nga lubusang nakakabawi sa pinsalang dulot 
ng baha, kinaharap naman ng buong isla ang pinakamalaking 
kalamidad sa karagatan dahil sa pagtagas ng langis mula 
sa lumubog na barkong MT Princess Empress nito lamang 
Pebrero 28 na tumatama ngayon sa kabuhayan, kalusugan, 
at kapaligiran. Pinaralisa nito ang kabuhayan ng may 13,000 
mangingisda bukod pa ang apektadong hanapbuhay na kakabit 
ng industriya sa pangisda ng isla. May pangmatagalang 
pinsalang dulot ito sa mayamang karagatan ng Mindoro na 
bahagi ng center of marine biodiversity sa buong mundo. 

Tulak ng interes ng mga malalaking PML, MBK at 
mga burukrata, hiratsada ng Provincial Ordinance 145- 
2022 ang pahintulot sa operasyong quarry sa lalawigan ng 
Oriental Mindoro, ang programang Tamaraw Reservation 
and Expansion (TREP) na nanganganib magpalayas sa libu- 
libong katutubong Mangyan at magsasaka sa kabundukan, 
at ang pananatili ng kampanyang panunupil ng mapanalasang 
RTF-ELCAC at berdugong AFP-PNP-MIMAROPA na walang 
ibang dinulot kundi pinsala sa kabuhayan ng mamamayan at 
panganib sa kanilang seguridad at buhay. 


Nagpupumiglas ang mamamayang MindoreRo para 
sa makabuluhang pagbabago at pagtugon sa karukhaang 
dinaranas nila. Ang sumasahol na pang-ekonomyang 
kalagayan ang nagdudulot ng malawak na disgusto sa hanay 
ng mamamayang api at pinagsasamantalahan. 

Subalit, imbis na resolbahin ang mga suliraning ito 
upang umalwan ang buhay ng mamamayang naghihirap, 
isinulong pa ng reaksyunaryong estado ang mga kontra- 
mamamayang programa at panukala na lalong sumikil sa 
karapatan ng mamamayan. 

Katumbas din ng kalamidad” 8ang hatid sa mga 
Mindorend ng JCP-Kapanatagan na patuloy na tumitindi. 
Apektado ang kabuhayan at kagalingan ng Mindorefo 
ng programang kontra-insurhensya ng mga nagdaan at 
kasalukuyang pasistang rehimen. 


Mula 2019, naramdaman na sa Mindoro ang pagpihit 
ng sitwasyon mula sa maluwag tungo sa mahigpit, mula sa 
madalang na mga operasyon tungo sa masinsin at sustenido, 
mula sa mga lokalisado tungo sa mas mataas na antas ng 
pagpaplano, sabay-sabay at koordinado sa mayor na mga 
larangan ng isla. 

Sa pangunguna ng 203rd Brigade, lumaki ang 
pwersang AFP at PNP-MIMAROPA na dinala sa Mindoro 
mula nang idineklarang eye of the storm ang isla. 

Umabot na ngayon sa mahigit pitong batalyon ang 
panagupang pwersa dito na binubuo ng Infantry Battalion 
(4th, 76th, 68thIB), 23rd Division Reconnaissance Company, 
10th Special Action Battalion, MIMAROPA Regional 
Mobile Force Battalion, ang mga provincial mobile force 
companies, bukod pa ang mga municipal police force at 


Ang ALAB ang rebolusyonaryong pahayagan sa Isla ng Mindoro. 
Pinapatnugutan ito ng Partido Komunista ng Pilipinas 
(Marxismo-Leninismo-Maoismo) sa Mindoro. 


Para sa anumang katanungan, komento, kontribusyon o mungkahi, 


maaaring ugnayan ang patnugutan ng ALAB sa: 


b4 alabngdigmamindoro@gmail.com 
E7170) @alabngdigmamindoro 


Maaaring idownload ang kopya ng ALAB at iba pang rebolusyonaryong pahayagan sa www.cpp.ph 

dalawang batalyon ng CAFGU Active Auxilliary. Agresibong 
nagrerekrut din sa isla ng mga tauhan para sa AFP, PNP at 
CAFGU. Pinag-ibayo nila ang pagrerekluta maging sa hanay 
ng mga katutubong Mangyan, sukdulang ibaba ang mga 
pamantayan sa height, natapos sa pag-aaral at iba pang 
rekisito. 


Idineploy din sa Mindoro ang bagong kagamitang 
pandigmang pinagbuhusan ng pondo ng nagdaan at 
kasalukuyang rehimen tulad ng mga Blackhawk helicopter, 
howitzer, tangke, “drones, sasakyang panglupa at 
pangkaragatan at iba pang bagong lakas-pamutok. 

Naging kapansin-pansin ang pagdagsa ng mga 
sundalong Amerikano sa isla, una sa Lubang Island kung 
saan ipinakat ang pasilidad para sa Brahmos Missile na binili 
galing India. 

Sa gitna ng kainitan ng isyung oil spill ng MT Princess 
Empress, tusong naipasok ang mga karagdagang sundalong 
Amerikano sa tabing ng humanitarian mission sa paglinis 
ng karagatan. Tumitingkad ang kabuluhan ng Mindoro sa 
geo-politics sa West Philippine Sea dahil sa tumitinding 
iringan at agawan ng teritoryo't rekurso ng dambuhalang 
kapangyarihang US at China. 


Ang pihit na ito ay nagpatunay lamang na tumungo 
na ang digmaan sa ibayong antas ng katindihan. Ang whole 
of nation approach ng kaaway ay nagpakita ng isang antas 
ng konsolidasyon ng lahat ng rekursong hawak ng estado 
upang gamitin hindi lamang sa mga rebolusyonaryo kundi 
maging sa buong mamamayan. 

Gamit ang mga sibilyang burukrasya at mga institusyon 
para sa kontra insurhensya sa tabing ng programang 
pangkaunlaran na pinangungunahan ng AFP-PNP, nais ng 
reaksyunaryong estado na pahinain ang kakayahan ng 
sambayanan sa paglaban. Nakatuon ang naghaharing uri 
na ilapat ang Mapagpasyang mga sagupaan at ibigay ang 
pamatay na dagok sa rebolusyonaryong pwersa. 

Sa Mindoro, nangahulugan ito ng pagtutok nang 
mahigit na isang batalyon ng berdugong pwersa sa bawat 
larangang gerilya sa layuning ihiwalay at durugin ito ng 
paisa-isa. 

Sustenido, masinsin at may maikling pagitan ang mga 
FMO upang ipagkait sa mga rebolusyonaryong pwersa ang 
kakayahang makapagkonsolida at magsuporta sa alinmang 
yunit na napalaban o nasa mayor na pokus ng operasyon. 
Kaakibat ng mga operasyong paghanap at paglipol, may 
mantinido itong plano para sa mga namumunong organo ng 
Partido at Hukbo. 

Ang mga RCSPO-ECLIP na isang mahalagang bahagi 
ng programa sa kontra-insurhensya ay may pagtutok 
sa mga pamayanan na hinihinalang baseng masa ng 
rebolusyonaryong kilusan. May partikular na tutok ang 
marahas, malupit at mapanlinlang na programang ito sa 
mga lider masa na may kakayahang magtipon ng lakas 
pampulitika ng hayag na pambansa-demokratikong kilusang 
masa na nagbabandila ng lehitimo at makatarungang interes 
at karaingan. 

Hindi natin mapapayagan na magtagumpay sila sa 
imbing layuning wasakin ang maningning na kasaysayan ng 
pagtatanggol at paglaban ng mga Mamamayan sa isla. 

Ang tanging paraan upang makapangibabaw sa 
opensiba ng kaaway ay ang lumaban. Ang masinsin na 
kampanyang panunupil at paglipol ng reaksyunaryong 
estado ay lalong nagtutulak sa rebolusyonaryong pwersa 
na kasama ng masa, harapin at biguin ang imbing pakana 
ng kaaway sa pamamagitan ng matalino, matama, at 
pursigidong paglaban. 


BAGONG HUKBONG BAYAN 


Upang itaas ang antas ng paglaban at pagtagumpayan 
ang rebolusyon, kinakailangang panghawakan lalo ng Pulang 
hukbo ang batayang prinsipyo at taktika sa pagsusulong 
ng malaganap at masinsing pakikidigmang gerilya na may 
papalawak at papalalim na baseng masa. 

Marapat lang na magbalik-aral ang Pulang hukbo sa 
isla sa mahaba at mayaman nitong kasaysayan at karanasan 
sa pakikidigma. Aralin ang estratehiya at taktika ng kaaway, 
aralin ang entabladong pinaglalabanan, aralin ang kanyang 
kapabilidad, kilalanin ang ating sariling kahinaan at lakas at 
sa bisa ng ating mga batayang prinsipyo ng pakikidigma ay 
gumawa ng plano sa pagtatanggol. 

Tagumpay man nating itinuturing ang pagsalag sa 
bawat siklo ng operasyon, batid nating hindi ito makasasapat 
upang tiyakin ang tagumpay na makapag-iipon ng lakas na 
isang rekisito upang maitaas ang antas ng ating pakikidigma. 

Kailangang panghawakan ang inisyatiba sa paglaban 
at lampasan ang mga balakid at patuloy na pataasin 
ang kapabilidad. Kailangang pasiglahin ang kakayahan sa 
paglulunsad ng batayang taktikal na opensibang nilalakipan 
ng maraming atritibo at ispesyal na Mga operasyon. 

Gamitin natin ang mga aral at kaalamang nahango 
sa mayamang karanasan ng pakikihamok sa kaaway upang 
bigwasan ito sa lahat ng paraan na kayang gawin, sa lahat 
ng larangan, at lahat ng sulok. 

Sa harap ng opensiba ng kaaway, ibayong tatag at 
husay ang kinakailangan ng Pulang hukbo upang gampanan 
ang tungkulin nito bilang pangunahing bisig ng Partido sa 
paghahawan ng landas para mangibabaw ang kapangyarihan 
ng mamamayan. 


Maiigpawan ng rebolusyonaryong hukbo ang ilang 
pinsalang tinamo nito sa ilang taong sustenidong kampanyang 
paglipol ng berdugong rehimen kung patataasin nito ang 
kakayahan ng sarili at ng mga masa sa paglaban. 

Patuloy na pataasin ang pampultikang kamulatan, 
pataasin ang pagkamuhi sa kaaway sa uri at sa lahat ng 
kanyang galamay, patuloy na magsanay at mag-aral ng 
pakikidigma at bakahin ang lahat ng mga kahinaan, tunguhin 
at pag-iisip na natukoy natin sa mga paglalagom upang 
maiwaksi ang mabigat na batong nakadagan sa ating mga 
balikat. 

Kinakailangang  itransporma ang nanunuot na 
pagkamuhi at galit ng mamamayang Mindorefo sa pahirap 
at pasistang reaksyunaryong rehimen tungo sa pagputok 
ng mga militante at masiglang kampanya at paglaban 
ng mamamayan na naglalaman ng kanilang mga pang- 
ekonomya at pampulitikang interes. 


Gamitin natin ang mga aral at kaalamang nahango sa mayamang 
karanasan ng pakikihamok sa kaaway upang bigwasan ito sa lahat 
ng paraan na kayang gawin, sa lahat ng larangan, at lahat ng sulok. 

Sa patuloy na pakikihamok ng aping mamamayan para 
sa kanilang karapatan, lalo lamang nilang mauunawaan at 
yayakapin ang pambansa-demokratikong programang hatid 
ng demokratikong rebolusyong bayan. Itutulak nito ang 
paglaban ng mamamayan sa lahat ng panig: hayag, ligal, 
mala-ligal, lihim, iligal, at armado. 

Hamon sa Pulang hukbo na magsilbing bag-as ng 
paglaban ng mamamayang Mindorefio mula sa bundok at 
bukid, tungong poblacion, kabayanan, at kahit tabing-aplaya. 

Tangan ang dakilang misyon na wasakin ang armadong 
galamay ng reaksyunaryong rehimen upang agawin ang 
kapangyarihang pampulitika, pursigido at matatag Na 
tumutugon ang Pulang hukbo sa hamon ng panahong isikad 
ang makauring rebolusyon. 


Mataba ang lupa at maganda ang senyales ng panahon 
para sa mga rebolusyonaryo. Ang walang kaparis na krisis na 
naghaharing uri na tumatambad sa atin ay naghahain ng isang 
walang kaparis na oportunidad para magkamit ng mabulas na 
mga tagumpay. 

Nararapat lang na sagpangin ang krisis na ito at dalhin 
ang rebolusyon sa higit na pagsulong, mapagpasyang igpawan 
ang kahinaan at limitasyon, at idirehe ang digma hanggang sa 
tagumpay. Ang anumang iaabante ng ating pakikibaka ngayon 
ay lilingunin ng susunod na henerasyon ng mga rebolusyonaryo 
bilang mga panandang bato sa kabuuang pagmartsa ng 
sambayanan tungo sa maaliwalas, makatarungan, malaya at 
progresibong lipunan. 9 


AIN 


IPAGBUNYI ANG IKA-54 ANIBERSARYO NG NPA! 


SUMASA NPA 


Mabuhay ang ika-54 anibersaryo ng New People's Army! 
Mabuhay ang Partido Komunista ng Pilipinas! 
Mamamayang Mindorero, mag-armas! 

Isulong ang digmang bayan hanggang tagumpay! 


